Referat fra lokalrådsmøde tirsdag den 9. marts 2010 

Tilstede:	Karsten, Bent, Jan, Peter, Marie, Ole og Hanne	
		.
Punkt 1:	Opfølgning og godkendelse af referatet fra den 27. januar 2010: 
Opfølgning på regnskab: Bent er ikke på netbank endnu - derfor ikke status på de manglende indbetalinger.
	
	Hanne uddelte referat fra Borgermødet den 12. januar 2010
		
Vedrørende aflevering af stafet: Ole har fået lavet gaven, men vi havde fået oplyst forkert dato. Vi var klar den 2. marts, men afleveringen er engang i april måned, vi hører nærmere.

Punkt 2:	Evaluering af mødet den 24. februar 2010:
Gadbjerg er udvalgt sammen med 5 andre landsbyer i Vejle Kommune til at være Årets Landsby. Den 24. februar havde vi 5 minutter til at fortælle, hvorfor vi synes Gadbjerg skal være Årets Landsby.
Jan og Ole fortalte om deres fremlæggelse for Udvalget for Nærdemokrati og Landsbysamfund, De har gjort et stort arbejde ud af det, og de havde selv en god fornemmelse efterfølgende. De var begge i klædt sort jakkesæt og høj hat, og hatten lidt på skrå.....Det blev der lagt mærke til, udvalget fik også en kopi af den power point som blev gennemgået, for at de bedre kunne huske Gadbjerg.
	Vi fik alle en kopi af power point materialet. Det er bare rigtig flot. 
Nu afventer vi den 22. marts, hvor det offentliggøres hvilke 3 landsbyer, der går videre til afstemningen på nettet.
Vi er enige om, at hvis Gadbjerg bliver en af de 3 landsbyer går vi efter at vinde titlen. Vi vil være meget aktive for at profilere os, så vi kan få så mange som muligt til at stemme på Gadbjerg. Vi vil lave opslag i byen - få Esben fra Jysk Web til at gøre det attraktivt og nemt på Gadbjerg.dk - bruge facebook - reklamere for det hvor vi kan - også i de lokale aviser.
	Årets Landsby offentliggøres på et møde i Vingsted den 10. april 2010. 
 I forbindelse med præsentationen har Lokalrådet købt 3 sorte høje hatte, om kan bruges i andre 	sammenhænge. 

Punkt 3:	Kaffe o.l. ved møder:
Vi havde en snak om, hvad vi i Lokalrådet tidligere har gjort ved afholdelse af forskellige offentlige arrangementer. Hvor meget skal Lokalrådet være vært for - hvad er rimeligt i forhold til vort lille budget. 
Vi vil meget gerne have så mange som muligt til at deltage i vore møder, men vi er også enige om , at det er OK 	at der er en form for egenbetaling for borgerne.
Vi vil skiftevis afholde Borgermøderne på Hotellet, Gadbjerg Hallens Cafeteria og evt. Skolen
		
Gadbjerg Borgerforening havde tilbudt at afholde alle udgifter til Borgermødet den 12. januar i år. Det er vi naturligvis meget taknemmelige for, men det er ikke en forventning vi har.

Ved vore månedlige møder i Lokalrådet skiftes vi til at have brød med til kaffen, kaffe og evt. andre drikkevarer køber vi på regning hos Lundgård Marked. 
 
Punkt 4:	Hvad er vores styrker hver især, og hvordan kan de bedst bruges i lokalrådsarbejdet:
Vi udsatte dette punkt, da vi synes det er mere relevant at snakke om hvilke fokuspunkter, vi ønsker at deltage 	i hver især.	

Punkt 5:	Hvilke fokuspunkter ønsker vi hver især at arbejde med:
Vi vil i første omgang arbejde med følgende fokuspunkter i det fremtidige arbejde i Lokalrådet:
- Byforskønnelse: Her er projekt "Udvikling af landsby midte" en meget vigtig del, som der naturligvis skal 	arbejdes meget med, lige så snart projektet bliver godkendt i Byrådet.
Ole - Marie - Hanne - Jan ? er deltagere i denne fokusgruppe. Ole er tovholder

	- Byudvikling med bl.a. etablering af byggegrunde, fokus på erhverv osv.
	Jan - Bent - Ole - Marie og Hanne deltager i denne gruppe. Jan er tovholder.

	- Trafik, infrastruktur, tog stop.
	Peter og Karsten deltager i denne gruppe. Peter er tovholder. 
- Stiforbindelser.
	Karsten og Bent deltager i denne gruppe. Karsten er tovholder.

	- Profilering af Gadbjerg.
	Hanne - Ole deltager i denne gruppe. Hanne er tovholder.
		
Fokusgrupperne laver et udkast til fremlæggelse i Lokalrådet. Herefter har alle medlemmer i Lokalrådet mulighed for at komme med kommentarer, inden vi laver det endelige arbejdspapir. Dette vil vi arbejde med i forskelligt tempo afhængig af tid, hvad rører sig lige nu osv.
	Vi sætter fremover et punkt på dagsordenen: nyt fra fokusgrupperne
 		. 
Punkt 6:	Opdatering af hjemmesiden Gadbjerg.dk:
	Ole og Hanne sørger for at hjemmesiden bliver opdateret.

Vi snakkede om hvordan vi bruger Jysk Web, og hvordan vi i Lokalrådet lægger informationer på hjemmesiden. 
Indtil videre er Hanne redaktør på lokalrådets hjemmeside. Men der er brug for en redaktør mere, så det ikke er så sårbart. Vi snakker videre om det på næste møde

Punkt 7:	Projekt ”Udvikling af landsby midte”:
Projektet kom på grund af mange sager og derfor manglende tid ikke på udvalgsmøde i marts. Det kommer på næste udvalgsmøde i april, derfor er der p.t. ikke noget nyt. 

Punkt 8:	Forårsrengøring – Grønt Forum:
Den landsdækkende forårsrengøring i naturen er fastsat til den 17. april i år, desværre er det igen i år samme dag som FDF afholder loppemarked. Derfor deltager vi ikke i år.
Ole kontakter Grønt Forum, for at fortælle om baggrunden for at vi ikke deltager.
Vi vil undersøge om FDF fremover vil ændre datoen, da vi meget gerne vil deltage i Forårsrengøring i naturen. Ole snakker med FDF om det.

Punkt. 9:	Opfølgning på avisartikel:
Vi er enige om, at fokusgruppen Byforskønnelse inviterer Borgeren til et møde, så vi kan få snakket om, hvordan vi bedst hjælper hinanden.

Punkt 10:	Eventuelt:
I henhold til vores samarbejdsaftale med Vejle Kommune, har vi fået en indkaldelse af aktivitetsstatus. Oplysningerne skal være Kommunen i hænde senest den 21. marts 2010.
Ole og Hanne sørger for det. Fremover skal vi huske at lave en skriftlig beretning, som kan indsendes.

	Næste møde er tirsdag den 6. april 2010 kl. 19.00 i Sognehuset.
	Peter har brød med til kaffen
		
	Punkter næste gang:
	-projekt ”Udvikling af landsby midte”:
	- Nyt fra fokusgrupperne
	- Evt. en redaktør mere på hjemmesiden

Referent
Hanne